તમે જ્યારે પણ ફાઉન્ડેશન લગાવો તો ફાઉન્ડેશન લગાવ્યા પછી એના પર ટ્રૅન્ઝ્લુસન્ટ પાઉડર લગાવવો જરૂરી છે, તો જ તમારું ફાઉન્ડેશન સેટ થશે જેથી પસીનો આવે તો પણ નીકળે નહીં. ફાઉન્ડેશન સારી કંપનીનું જ લેવું. જો તમે સસ્તી કંપનીનું ફાઉન્ડેશન વાપરશો તો તમારો મેકઅપ બગડશે. એ ઉપરાંત સ્કિનમાં ઍલર્જી થશે. મેકઅપની બાકી પ્રોડક્ટ ભલે તમે સસ્તી લો, પણ ફાઉન્ડેશન તો સારી કંપનીનું જ લેવું; કેમ કે ફાઉન્ડેશનથી તમારો પચાસ ટકા મેકઅપ થઈ જાય છે. બાકીના પચાસ ટકામાં બીજા મેકઅપ આવે છે. ફાઉન્ડેશન કાઢવા માટે બેબી ઑઇલ અથવા ક્લેન્ઝિંગ મિલ્ક પણ વાપરી શકો છો.